วาเลนไทน์สุดช้ำ สาวร้านไก่ทอดดัง ถูกแฟนดักทำร้ายสาหัส 
สาวร้านไก่ทอดเจ้าดัง ในห้างที่สกลนคร เลิกงานเดินออกมา มีคนร้ายเป็นชาย คาดเป็นแฟนหนุ่มมาดักรอ ลงมือทำร้ายอย่างบ้าคลั่ง ทั้งเตะ ต่อย กระทืบจนล้มฟุบจมกองเลือด บาดเจ็บสาหัส ทั้งเพื่อนร่วมงาน รปภ.ถูกขู่ กูมีปืน ไม่มีใครกล้าช่วยเวลา 21.00 น.วันที่ 13 ก.พ. ร.ต.ท.หญิงเบญจวรรณ แก้วเขียว รอง สว.(สอบสวน) สภ.เมืองยโสธร ได้รับแจ้งเกิดเหตุหญิงสาวถูกทำร้ายร่างกายจนได้รับบาดเจ็บสาหัส บริเวณข้างห้างเทสโก้โลตัส สาขายโสธร จึงรายงาน พ.ต.อ.มังกร กวีกรณ์ ผกก. และประสานกู้ภัยไปรับตัวผู้บาดเจ็บที่เกิดเหตุอยู่บริเวณทางเท้าด้านข้าง ตรงข้ามจุดจอดรถจักรยานยนต์ พบผู้บาดเจ็บเป็นหญิงนอนอยู่ที่พื้นและมีเลือดไหลออกจากปาก ยังมีคราบเลือดเปรอะเปื้อนทั่วบริเวณคาดว่ากรามน่าจะหัก เนื่องจากถูกทำร้ายอย่างรุนแรง ทราบชื่อผู้บาดเจ็บคือ นางสาวนิด (นามสมมติ) อายุ 26 ปี พนักงานร้านไก่ทอดแห่งหนึ่ง บ้านอยู่ตำบลน้ำคำใหญ่ อำเภอเมือง จังหวัดยโสธร กู้ภัยได้ช่วยนำผู้บาดเจ็บส่งไปรักษาอาการบาดเจ็บที่โรงพยาบาลยโสธรจากการสอบถามเจ้าหน้าที่ รปภ.ของทางห้างฯ ทราบว่าก่อนเกิดเหตุได้มีชายหนุ่มอายุประมาณ 30 ปี ขับขี่รถจักรยานยนต์ฮอนด้า ซุปเปอร์คัพ สีชมพู ไม่ทราบหมายเลขทะเบียนเข้ามาจอดที่ลานจอดรถด้านข้างห้างฯ และยืนดักรอผู้เสียหายอยู่บริเวณหน้าห้างฯ กระทั่งห้างฯปิด ผู้เสียหายจึงเดินทางมา สักพักเห็นผู้ก่อเหตุเข้าไปพูดคุย จากนั้นผู้เสียหายจึงวิ่งหนีไป ผู้ก่อเหตุจึงวิ่งตามไปทำร้ายร่างกายทั้งเตะทั้งต่อย กระทืบซ้ำจนผู้เสียหายได้รับบาดเจ็บล้มฟุบคากองเลือด ซึ่ง รปภ.พยายามจะเข้าไปช่วยเหลือผู้เสียหายแต่ถูกผู้ก่อเหตุข่มขู่ว่าตนมีอาวุธปืนมาด้วยถ้าใครเข้ามาจะยิงให้ตายทั้งหมด รปภ.และเพื่อนๆ พนักงานที่กำลังเลิกงาน พากันหวาดกลัวจึงไม่มีใครกล้าเข้าไปช่วยเหลือแต่อย่างใด จากนั้นผู้ก่อเหตุรีบขับขี่รถจักรยานยนต์หลบหนีไปทันทีเบื้องต้น เจ้าหน้าที่ตำรวจคาดว่าผู้ก่อเหตุน่าจะเป็นแฟนหนุ่มของผู้เสียหาย อาจมีปัญหาบางอย่างจึงได้มาดักรอเพื่อเคลียร์ปัญหาแต่ไม่สามารถตกลงกันได้จึงได้ลงมือ ทำร้ายร่างกาย โดยจะไปสอบปากคำผู้เสียหายว่าสาเหตุเกิดจากอะไรกันแน่และใครเป็นผู้ก่อเหตุ
สาวร้านไก่ทอดเจ้าดัง ในห้างที่สกลนคร เลิกงานเดินออกมา มีคนร้ายเป็นชาย คาดเป็นแฟนหนุ่มมาดักรอ ลงมือทำร้ายอย่างบ้าคลั่ง ทั้งเตะ ต่อย กระทืบจนล้มฟุบจมกองเลือด บาดเจ็บสาหัส
ทำร้ายแฟนสาว,ดักทำร้ายแฟน,ทำร้ายผู้หญิง,คลิปทำร้ายผู้หญิง,กระทืบผู้หญิง,ข่าวทั่วไป